Rušenicas pilskalns
Rušenicas pilskalns atrodas Latgalē, Preiļu novada Rušonas pagasta austrumos, mežā, Sekstu ezera rietumu krastā un Rušenicas upes labajā krastā. Pilskalnu aprakstījis Ernests Brastiņš. Tas ir 16 metrus augsta paugura platākā daļa, kas no pārējām daļām norobežota ar 3 vaļņiem un grāvjiem, kas labi saglabājušies. Plakums 90 x 60 metrus liels, to klāt līdz 0,5 metrus liels kultūrslānis. Pilskalns apdzīvots līdz apmēram 12. gadsimtam.